cyanic-selkie/wikianc huggingface dataset:
Philippus Pullman
Bibliographia
1997 The Subtle Knife
2000 The Amber Skyglass
2003 Lyra’s Oxford
2008 Once Upon a Time in the North
2009 The Book of Dust
Georgius Méliès
Georgius Méliès (Lutetiae die 8 Decembris 1861 natus; ibidem mortuus est die 21 Ianuarii 1938), theatri dominus, fuit moderator cinematographicus Francicus qui enumeratur inter cinematographiae patres.
Philippus Pullman
Bibliographia
Fabulae
1990 Frankenstein
1992 Sherlock Holmes and the Limehouse Horror
Norium
Norium (scilicet "aevum") est pars secunda aevi Triassici superioris, quae 216,5 ± 2 milionibus annorum abhinc incepit, cum epocha Carnica perfecit, et 203,6 ± 1,5 milionibus annorum abhinc perfecit, cum epocha Rhaetica incepit.
Lucius Silius Decianus
Lucius Silius Decianus (nescimus, quando natus sit, mortuus est post annum 102) senator Romanus primo saeculo post Christum natum fuit. Pater Deciani Silius Italicus poeta erat. Frater eius Severus ante patrem mortuus est. Anno 94 consul suffectus creatus est. In fistularia aquaria Romae post annum 102 fabricata et postea reperta Nomen eius legi potest. Verisimile curator operum publicorum fuit.
Norium
Nomen capit a provincia Norico.
Tuccius Cerialis
Tuccius Cerialis (nescimus, quando natus mortuusve sit) senator Romanus primo saeculo post Christum natum fuit. Anno 93 consul suffectus erat. Non etiam absurdum videtur eum Marcum Tullium Cerialem esse, qui anno 90 consul suffectus erat.
Quintus Servilius Structus Priscus Fidenas
Cursus honorum
Anno 435 a.C.n. Roma urbs peste vexata est et Fidenates Romanis bellum intulerunt. Itaque, cum alter consul Gaius Iulius Iullus copias Romanas in muros duceret, alter Lucius Verginius Tricostus senatum habuit et Quintus Servilius dictator dictus est, qui Fidenas expugnavit. Ea e victoria cognomen Fidenatis accepit. Postumius Aebutius Helva Cornicen tum eius magister equitum fuit.
Anno 431, cum Titus Quinctius L.f. Poenus Cincinnatus et Gaius Iulius Mento inter se iurgarent et Aequi et Volsci bellum pararent, Servilio auctore dictator nominatus est: Aulus Postumius Tubertus.
Anno 428 cum aliis in Fidenates iuvenes populationis accusatos cognovit.
Anno 418 filius eius Gaius Servilius Structus Ahala tribunus militum consulari potestate fuit. Quem pater commovit, ne cum collegis contra Aequos certaret, sed urbem defenderet: Alii tribuni autem victi sunt. Pater ergo iterum dictator nominatus est, hostes vicit et Labicos oppidum expugnavit, coloniam deduxit.
Anno 416 cum aliis patriciis consilium corrumpendorum tribunorum plebis sinsulorum probavit.
Rhaetium
Rhaetium (scilicet "aevum") est pars ultima aevi Triassici superioris, quae 203,6 ± 1,5 milionibus annorum abhinc incepit, cum epocha Norica perfecit, et 199,6 ± 0,6 milionibus annorum abhinc perfecit, cum aevum Iurassicum incepit.
Nomen capit a Rhaetia.
Aemilius Ardolino
Aemilius Ardolino (natus familia oriunda e Italia die 9 Maii 1943 in Maspeth, Novum Eboracum, CFA – mortuus est propter SCDI die 20 Novembris 1993 in Bel Air, California, CFA) fuit histrio theatralis, pellicularum factor et moderator cinematographicus Americanus.
Desiderius Queloz
Desiderius, vulgo Didier Patrick Queloz (natus die 23 Februarii 1966) est astronomus Helveticus qui porofessor Scholae Genevensis et Universitatis Cantabrigiensis. Alma mater sua est Schola Genevensis, ubi doctorem physicae acquisit sub directione Michael Mayor, magister suus.
Anno 1995, primam planetam extrasolris "51 Pegasi b" inventus est cum Michaelo Mayor et anno 2019 Praemium Nobelianum physicae cum Michealo Mayor et Iacobo Peebles accepit.
Aulus Avillius Flaccus
Aulus Avillius Flaccus (mortuus 39 in insula Andro) fuit praefectus Aegypti inter 32 et 38, ab imperatore Tiberio designatus, a Caligula munere remotus et damnatus. Notus est nobis ex accusationibus quas inimicus et adversarius Philo Alexandrinus, scriptor Iudaeus, in libello In Flaccum inscripto protulit. Nam ultimo eius praefecturae anno (38) seditiones et Iudaeorum caedes Alexandriae evenerunt nec quietem publicam iam praestare potuit.
De Philonis accusationibus
Philoni si credimus, Aulus Avillius Romae cum Augusti nepotibus educatus unus ex amicis Macronis et Tiberii imperatoris erat qui eum praefectum Aegypti anno 32, oppressa Seiani coniuratione, fecit. Quamdiu Tiberius vixit optimum praefectum fuisse ipse Philo fatebatur. Postquam vero Gaius in principatum ei successit pavore excors quod nepotis naturalis, Tiberii Gemelli, partibus favisset atque fortasse etiam insidiarum quae Agrippinam, Gai matrem, ad mortem voluntariam paucos ante annos compulerant particeps fuisset cum demagogis Alexandrinis populum contra Iudaeos excitantibus societatem iniit (norat enim Alexandriam Caligulae ob proavum Marcum Antonium ex omnibus urbibus maxime cordi esse). Ab illo tempore contraria faciebat atque antea solebat. Quae causa fuit secundum Philonem cur edictum Iudaeos peregrinos et advenas appellans promulgarit nec eis auxilum tulerit cum aestate anni 38 a ceteris incolis spoliabantur atque etiam interficiebantur. Quin etiam sponte sua poenas infames magistratibus conventus Iudaici inflixit.
De damnatione et morte
Ne sic quidem iram Gai placare potuit ː circa aequinoctium anni 38, cum Iudaei tabernacula celebrare debebant, a militibus Roma ad hoc missis in convivio adprehensus in Urbem ductus est ubi coram principe iudicaretur. Ab ipsis satellitibus Graecis accusabatur - nescimus criminis formulam - postquam et Herodes Agrippa cum in novum regnum contenderet Alexandriae paucos dies moratus Gaium de iniuriis Flacci certiorem fecerat. Aqua et igni interdictus in insulam Andrum relegatus post paucos menses iterum flagrante Gai ira iussu principis necatus est.
Martinica
Martinica (Francogallice: Martinique; Creolus Martinicensis: Matnik) est insula inter Antillas Minores Maris Caribaei ac regio insularis et praefectura transmarina Franciae hodiernae. Locus excelsissimus est Calvus, mons ignifer. Caput est Arx Gallica.
Gaius Vibius Rufus Rufinus
Gaius Vibius Rufus Rufinus (nescimus, quando natus mortuusve sit) senator Romanus primo saeculo post Christum natum erat. Anno 16 iam grandaevus consul suffectus creatus est. Inter annos 16 et 24 collegio curatorum alvei Tiberis praefectus fuit. Mater eius Publilia fuit, quae olim anno 46 a.C.n. Marco Tullio Ciceroni nupserat. Filius eius Gaius Vibius Rufinus anno 21 vel 22 consul suffectus erat.
Archiva Nationalia (Regnum Britanniarum)
Archiva Nationalia (Anglice The National Archives) est directio archivorum sub ministerio Iustitiae Regni Britanniarum anno 2003 constituta ut documenta de gubernio regni Britanniarum et de Anglia tueretur. Directio incorporat antiquum Tabularium Publicum una cum Commissione Manuscriptorum Historicorum et Regia Officina Chartaria.
Ave Regina Coelorum
Ave Regina Coelorum vel Ave Regina Caelorum est hymnus Virgini Mariae dicatus. Haec prex in liturgia horarum ecclesiae catholicae saepe post completorium inter Quadragesimam recitatur.
Textus
Verba huius precis sunt:
Hyperekplexia
Hyperekplexia (ICD-10: G25.8), Latine "adventus nec opinatus supra modum", est morbus neurologicus cum responso perterrendi post stimulos externos tactiles vel acusticos velut cum incremento tensionis muscularis (hypertonia) et myoclonis. Hyperekplexia classica cum variis defectis geneticis et neurotransmissione aminoacidi glycini iuncta est. Examinatio EEG undas pathologicas non ostendit.
Neurotransmissor glycini
Glycinum est neurotransmissor cum effectibus inhibentibus, imprimis in medulla spinali, trunco encephali, et retina inventus. Glycinum in medulla spinali et trunco encephali receptoria glycini inotropica obsidet, quibus influxum chlori neuron inhibentem (potentialem postsynapticam inhibentem) perficit. Est etiam cofactor glutamatergicorum receptoriorum NMDA.
Genetica
Mutationes geneticae ad neurones prae- et postsynaptica spectant.
Index archivariorum nationalium Britannicorum
Hic habes indicem magistrorum et directorum tabularii publici necnon archivi nationalis Britannici.
Schindler's List
Schindler's List (Anglice; Index Schindleranus) est pellicula Americana anno 1993 divulgata, a Stephano Spielberg recta. Quae permagni est habita simul ac divulgata et dati sunt huic septem Praemia Academiae.
Archiva Franciae
Archiva Franciae (Francogallice olim Direction des archives de France et nunc Service interministériel des archives de France) est departitio Ministerii Culturalis Franciae cui oportet archiva nationalia tueri, scilicet: Departitio anno 1897 condita est iuxta Ministerii Instructionis Publicae sub appellatione Direction des archives.
Schindler's List
Synopsis
Anno 1939, Anscharius Schindler (Liam Neeson), Germanicus dux cuiusdem fabricae ollarum (Theodisce Deutsche Emailwaren Fabrik, vel D.E.F.), Cracoviae commodum pervenit cum Iudaei cuncti in partibus praestitutis urbis inducti essent. Schindler fecit ut multi eorum sibi dati sint ad operam in sua fabrica dandam.
Cum commotus esset a sceleribus caedibusque contra Iudaeos coeptis a militibus Nationalis Socialisticaeque Factionis, Anscharius, homo maxime dives sed sui profusus, conatus est multos plurimosque Iudaeos impetrare ad eos servandos a ferocia militum Hitlerianorum, simulans se hos petere ad fabricam augendam. Propter auxilium sui amici Iudaei Isaaci (Itzhak) Stern appellati (Ben Kingsley) Anscharius plurimos milites ducesque castrorum carcerarorum corrupit et nomina Iudaeorum servandorum scripta sunt in indice.
Propter Anscharium Schindler, amplius mille Iudaeorum servati a certa morte sunt.
Samuel Micu
Samuel Micu Klein (natus Maniu Micu in vico Sadu in Transilvania olim ad Imperium Austriacum pertinente hodie in Cibiensis comitatu, Romania mense Septembri 1745 – mortuus est Aquinci die 13 Maii 1806) fuit rerum gestarum scriptor, philologus, philologus et theologus Dacoromanus e Transilvania.
Opera selecta
Samuel Micu una cum Georgio Şincai Linguae Dacoromanicae grammaticae librum Elementa linguae daco-romanae sive valachicae anno 1780 Vindobonae edidit, quocum primum argumentis confirmavit Linguam Dacoromanicam sub familia Romanica subsummare debetur.
Publius Ducenius Verus
Publius Ducenius Verus (nescimus, quando natus mortuusve sit) senator Romanus primo saeculo post Christum natum fuit. Anno 95 consul suffectus creatus est. Praeterea pontifex erat.
Cantinflas
Cantinflas, nomine vero Mario Fortino Alfonso Moreno Reyes, natus Mexicopoli die 12 Augusti 1911, ibidem mortuus die 20 Aprilis 1993, fuit histrio, cantor, comoedus et pellicularum factor Mexicanus.
Bibliotheca docet
Bibliotheca docet est super aditu Bibliothecae Civitatis Borussiae Berolini sententia quam Adolfus von Harnack, theologus Germanicus (1851–1930) et summus bibliothecarius, elegit.
Tabularium Publicum (Regnum Britanniarum)
Tabularium Publicum (Anglice Public Record Office) regni Britanniarum condita est anno 1838, suadente Henrico Bickersteth qui hucusque magister rotulorum meruit. Ipse eo anno factus est conservator tabularii publici. Olim Holburniae posita ad Chancery Lane, postea apud Kew, anno 2003 tabularium in Archiva Nationalia incorporatum est.
Matritum
Matritum vel Madritum (Hispanice Madrid, []) est caput urbsque maxima Hispaniae, incolis 3 165 235 anno 2014. Media in paeninsula Iberica ad ripas fluvii Manzanarii, altitudine 600 metra super maris aequor iacet. Locus est principalis Hispaniae omnis quo ad rebus politicis commercialibusque necnon culturalibus atque viarum nexus maioris momenti. Urbs hospitium praebet Mundiali Organizationi Peregrinationis inter praecipuas Consociationis Nationum societates. Est etiam sedes Regiae Academiae Hispanicae atque Instituti Cervantesiani. Provincia urbi subiuncta, Autonoma Matriti Communitas appellata, incolis 6 543 031 anno 2014, per 8021.80 chiliometrorum quadratorum extenditur. Anno 1992 caput culturale Europaeum fuit.
BL Cotton Otho B.vi
Liber manu scriptus Bibliothecae Britannicae Cotton Otho B.vi, saepe Codex Cottonianus Genesis nuncupatus, est codex saeculo IV vel potius V scriptus qui textum libri Genesis olim continebat. Inter libris manu scriptis Biblicis antiquissimis recognitur. Hodie autem ex hoc codice duodeviginti fragmenta supersunt, aliis paginis in incendio bibliothecae Cottonianae anno 1731 combustis. Textus ex hoc codice reproduxit partim Constantinus Tischendorf anno 1857, partim Fridericus Gulielmus Gotch anno 1881.
Matritum
Historia
Eo loco ubi hodie stat Palatium Regium Matritense Mahometus I emirus Cordubensis medio saeculo IX castellum construi iussit ut fines septentrionales regni sui contra comitatum Castellae regnumque Legionense muniret atque urbem Toletum protegeret. Quod castellum nomen مجريط Maǧrīṭ accepit, unde derivantur tam prima appellatio Latina Mageritum quam Hispanica hodierna Madrid. De origine huius nominis disputatur, nonnullis verbum Arabicum maǧrā "flumen", aliis Latinum "matricem [i.e. fontem aquarum]" adducentibus. Ergo scriptor rerum a Cordubensibus gestarum Ibn Ḥayyān al-Qurṭubī de operibus militaribus Mahometi I sic ait:
Castellum ab Alphonso VI rege Castellae Legionisque anno fere 1085 capta est. Anno 1561 Matritum caput Hispaniae a Philippo II factum est. Anno 1808, populus Matritensis contra Napoleonem primus in Hispania rebellavit, cum popularis rebellio secundo die Maii 1808 gesta est.
Cultura
Matritum est sedes publicarum universitatum quarum antiquissima est Universitas Complutensis, anno 1293 Compluti in urbe sub appellatione "Studium Scholarum Generalium Complutense" condita, anno 1499 ad dignitatem universitatis elevata, anno 1836 Matritum ad urbem remota ubi hodie floret. Aliae sunt:
Festis Sancti Isidori Matritenses fruuntur cibos dulces comedendo, sicut globulos matritenses (rosquillas) et socolatam cum encytis (chocolate con churros). Praecipuus autem cibus quotidianus Matriti est Pastillum loliginibus (bocata de calamares) et Coctus Matritensis (cocido madrileño).
Oeconomia
Matriti multa diaria edita sunt, exempli gratia El País, El Mundo, ABC.
Commeatus
Aeroportus Matriti Barajas a media urbe 9 chm distat. Ibi per aulas terminales quinque transeunt annuatim 40 milies milium peregrinorum, quorum 70% internationalium. Intra urbem per ferriviam metropolitanam lineis 13 et longitudine tota 286.6 chm, per ferriviam levem lineis 5 et longitudine tota 36 chm, per laophoria rubra et caerulea urbana, viridia suburbana intervehuntur fere 50% peregrinorum, aliis per vias autocinetorum ope vectatis. Viae novae non minus quam quattuor urbi circumpositae sunt novemque principales ad omnes Hispaniae partes tendent.
Clima
Urbi Matrito clima est "mediterraneum" per enumerationem Köppen–Geiger, temperatura aëris media mense Ianuario 6.3° atque mense Iulio 25.6°, totius anni 15°, minima inter 2.7° et 19°, maxima inter 9.8° et 32.1°; pluviis mense Augusto ad 10 mm tantum, mense Octobri 60 mm, per annum totum non minus quam 421 mm elevatis; diebus pluviosis per annum totum fere 59 accidentibus; humiditate relativa inter mensuras 42% mense Iulio et 79% mense Decembri, horis solis fulgentis mense Decembri 124, mense Iulio 359, per annum totum 2 769 repertis.
Incolae notabiles
Inter scriptores qui Matriti nati sunt, hos invenimus:
Etiam multi reges Matriti nati sunt:
Alii homines, Matriti nati, sunt:
Curtius Gscheidle
Curtius (Theod.: Kurt) Gscheidle (natus 16 Decembris 1924 Stuttgardiae, mortuus 22 Februarii 2003 Saravipontis) vir publicus Germaniae et sodalis SPD erat.
Iuventus et munus
Post scholam finitam Gscheidle annis 1939 - 1942 tirocinium mechanici fecit et tum miles conscriptus est. Ad annum 1945 Bello Orbis Terrarum II militavit atque anno 1948 e captivitate belli reversus est. Tum technicus telephonorum laboravit. Anno 1950/1951 academiae sociologiae Tremoniae studebat atque tum tirocinium machinatoris laborum metiendorum fecit. Anno 1953 moderator collegii opificum cursus publici Francofurti ad Moenum factus est. Annis 1957 - 1969 vicarius praeses huius collegii erat.
Familia
Gscheidle maritus erat, sed postea divortium fecit. Uxor eius nota facta est, cum pittaciis cursualibus, quae ad Ludos Olympicos Moscuae editae essent, sed tum propter interclusionem nonnullorum civitatum - inter eos et Germania erat non editae sunt, imprudenter utebatur. Nunc hoc pittacium inter collectores magno emitur.
Cursus honorum
Gscheidle ab anno 1956 sodalis SPD fuit, anno 1961 primo legatus Dietae Foederalis Germaniae electus est. Annis 1965 atque 1969 iterum electus 7 Novembris 1969 parlamentum reliquit, quod secretarius statalis in Administerio Foederali Cursus publici factus est. Hic praesertim certavit, ut Cursus Publicus, qui tum ut magistratus ordinatus est, in societatem, quae lucrum peteret, redactus esset. 16 Maii 1974 Gscheidle ipse Administer Cursus Publici factus est. Anno 1976 Gscheidle iterum legatus Dietae Foederalis electus est. Anno 1980 administrationem Ferriviae ad Administrum Foederalem Commeatus tradidit. Eodem anno sua factione non iam candidatus parlamenti Theodisci factus est. 28 Aprilis 1982 cum aliis etiam consilium ministrorum reliquit.
Renatus Franciscus Armandus Prudhomme
Sully Prudhomme [] (natus René François Armand Prudhomme Lutetiae die 16 Martii 1839; mortuus in Châtenay-Malabry die 6 Septembris 1907) fuit poëta et scriptor Francicus. Anno 1901, Prudhomme qui iam anno 1881 in Academiam Francicam cooptatus erat, anno 1885 Legionem Honoris ac primum Nobelianum Litteraturae Praemium anno 1901 accepit. Interpretationem "De rerum natura" Lucretii fecit (ab anno 1878 ad annum 1879), et Alfredum Dreyfus defendit.
Ordo patriarchalis Sanctae Crucis Hierosolymae
Ordo patriarchalis Sanctae Crucis Hierosolymae est equestris Ecclesiae Catholicae Ritus Melkiti ordo. Viri et feminae hoc in ordine adepti caritatis operas Patriarchatus Catholici Melkitae Antiochiae adiuvant.
Historia
Patriarcha Maximus IV, die 14 Septembris 1979 ex memoria Ordinis Sanctae Crucis Hierosolymae, ordinis mediaevalis, novum ordinem instituit.
Magnus magister ordinis hodie est Patriarcha Melkita Gregorius III, qui Damasci, et prior magnus archiepiscopus fuit Iosephus Iulius Zerey. Prior magnus ordinis archieparca fuit Yasser Ayyash
Die 3 Novembris 2006, locotenentiam (sectionem) Italicam fecit. Ordo in regione Patriarchatus Antiochiae, Germania, Belgia, Francia, Civitatibus Foederatis, et Canada adest.
Lucius Livineius Regulus
Lucius Livineius Regulus (nescumus, quando natus mortuusve sit) senator Romanus initio primo saeculo post Christum natum fuit. Verisimile est eum IIIvirum monetalem anni 8 a.C.n. et praetorem anni 2 a.C.n. fuisse. Certe anno 18 ab 29 Aprilis 18 consul suffectus erat. Livineius unus ex patronis Gnaei Calpurnii Pisonis in iudicio anni 20 erat.
Thomas Edison
Thomas Alva Edison (11 Februarii 1847—18 Octobris 1931) fuit inventor et mercator Americanus. Multas invenit res, quae magnopere ad vitam omnium hominum contulerunt, sicut phonographum, cinetoscopium, dictophonum, et facilem globulum electricum diu efficacem. Ipse, Magus Vivarii Menlo (urbis nunc Edison Novae Caesareae) a diurnalista appellatus, fuit, qui unus ex primis principia productionis massalis et manus adiutorum ad rationem inventionis adhibuit, qua de causa ei saepe tribuebatur creatio primi laboratorii investigationis industrialis.
Edison fuit inventor fecundus, qui ipse 1093 litteras patentes in Civitatibus Foederatis tenebat, multasque litteras patentes in Britanniarum Regno, Francia, et Germania concessas. Maioris autem momenti quam numerus litterarum patentium Edisonianarum fuit eius inventorum effectus divulgatissimus: lumen electricum, utilitates publicas electricae, impressio sonorum per discophonum, pelliculaeque maiores campos novos per orbem terrarum constituerunt. Inventa Edisoniana meliorem communicationem massalem et praecipue telecommunicationem fecit. Inter has res fuerunt stock ticker, mechanical vote recorder, accumulatrum autocineti electrici, vis electrica, musica impressa, et pelliculae. Eius opus provectum in his campis ex curriculo opificis telegraphici ortum est. Ille rationem invenit electrictatis domibus, negotiis, fabricisque generandae et distribuendae, progressum instituens maximi momenti in hodierna fabricationis et venditionis mercium oeconomia. Eius prima statio vi electricae dicata in via Pearl Manhatae Novi Eboraci iacebat.
Faber & Faber
Faber & Faber est librorum edendorum societas in Britannia.
Ortus
Eques Mauritius et Domina Gwyer Faber and Gwyer anno 1925 fundaverunt. Godefridus Faber Equitem Mauritium et Domina Gwyer iungit. Societas anno 1929 diremit; nomen autem Faber & Faber superavit.
Arituneus Mizuno
Arituneus Mizuno, vulgo Aritsune Mizuno, Kiotensis, fuit professor Universitatis Kiotensis in Iaponia atque poeta latinus. Natus est Oita in urbe insulae Kyushu die 24 Octobris 1928, vita defunctus anno 2008. Discipulus erat Saburō Takada, celebri professoris Latinistae. Poeta latinus est et cum, ut opinatur, Aeneis Vergiliana non omnino perfecta est editionem emendatam et opinione sua elegantiorem in lucem prodiit, iam primum librum emendatum edidit.
Vergilius emendatus
Damus hic exemplar Aeneidis ab Arituneo emendatae. Lector iudicet ipse an versio Aritunei melius sonet quam Vergilii.
Universitas Kioviensis
Universitas Kioviensis, nunc officiale Universitas Nationalis Kioviensis Ševčenkiana (Ucrainice Київський національний університет імені Тараса Шевченка, tr. Kyjivs'kyj nacional'nyj universytet imeni Tarasa Ševčenka) vocatur, est universitas publica principalis Kioviae et Ucrainae.
14 facultates et 5 instituta educationis nunc habet.
Bibliotheca Britannica
Bibliotheca Britannica (Anglice The British Library), condita anno 1973, est bibliotheca nationalis Regni Britanniarum et antiquam bibliothecam Musei Britannici incorporat. Londinii stat in Euston Road.
Leontius
Leontius (ignotum quo anno natus fuerit; mortuus 15 Februarii 706) fuit Imperator Romanus Orientalis ab anno 695 usque ad 698.
Lucius Baebius Tullus
Lucius Baebius Tullus (nescimus, quando natus sit; mortuus est post annum 111) senator Romanus primo et secundo saeculo post Christum natum fuit. Anno 95 consul suffectus creatus est. Postea (anno 110/111) proconsul Asiam administravit.
Leontius
Familia et vita privata
Leontius e nobili Isaurorum familia ortus est. Constantino IV et Iustiniano II imperatoribus, dux feliciter in oriente contra Arabes pugnavit, sed anno 692 ab imperatore revocatus, in carcerem coniectus est. Nescimus an id propter cladem apud Sebastopolim contra Arabes acceptam fieret. Tres annos postea autem in gratiam reversus est et thematem Helladem strategus ire debuit. Sed Leontius, cui in carcere duo monachi imperium praedixerant et qui sciebat Iustinianum omnibus odio maximo esse, consilium cepit rerum novarum. Idcirco captivos Constantinopoli liberavit et cum iis palatium expugnavit. Iustinianum imperatorem captum in circum tulerunt, ubi lingua ei excisa est. Tum in exilium in Chersonesum missus est.
Imperator
Statim Leontius a patriarcho Callinico imperator coronatus est. imperator novus praesertim Arabes, qui 697 Carthaginem expugnaverant, fugare voluit. Itaque classem sub paefecto et patricio Ioanne eo misit. Sed milites Romani victi se Cretam rettulerunt, ubi Apsimarem imperatorem clamaverunt, qui postea Tiberii III nomen sibi dedit.
Casus et mors
Anno sequente Constantinopolim expugnavit, Leontio nasum excidere et in monasterium Illyricum ferre iussit. Ibi vivebat ad annum 706, cum Iustinianus II, qui anno 705 iterum imperium adeptus erat, eum Constantinopolim trahere et cum Tiberio III multis cruciatibus in circo necare iussit.
Lucius Norbanus Balbus
Lucius Norbanus Balbus (nescimus, quando natus mortuusve sit) senator Romanus primo saeculo post Christum natum fuit.
Familia
Pater eius Gaius Norbanus Flaccus, consul anni 24 a.C.n. fuit, frater Gaius Norbanus Flaccus fasces anno 15 duxit.
Cursus honorum
Balbus anno 19 ad 30 Aprilis summum magistratum administrabat. Tubam canere valde dilexit et ita fecisse initio sui consulatus dicitur. Lex Iunia Norbana, quam cum collega Marco Iunio Silano Torquato tulit, iura libertorum auxit.
Marcus Foslius Flaccinator
Marcus Foslius Flaccinator (quando natus, quando mortuus sit, nescimus) vir publicus Romanus saeculi quinti et quarti a.C.n. fuit.
Cursus honorum
Foslius anno 433 a.C.n. tribunus militum consulari potestate una cum Marco Fabio Vibulano et Lucio Sergio L.f. Fidenate collegis electus est. Anno 387 a.C.n., cum Galli Romam expugnarent et Capitolium obsiderent, Romae mansit necatusque est. Tum pontifex maximus erat.
Hugo VIII Leziniacensis
Hugo VIII Leziniacensis (natus saeculo XII ineunte; mortuus in Palaestina post annum 1164) fuit filius maximus natu Hugonis VII uxorisque eius Sarracenae. Patre mortuo anno 1151 factus est dominus Leziniacensis et comes Marchiae. In matrimonium duxit Burgundiam, filiam Galfridi de Rancone, et ex ea genuit filios septem:
Titus Flavius Clemens
Titus Flavius Clemens (natus ante annum 69, mortuus anno 95) senator Romanus et propinquus Flavianorum imperatorum fuit.
Familia
Titus Flavius Clemens filius Titus Flavius Sabinus, consulis suffectio anno 69 et nepos Vespasiani imperatoris erat. Mater eius Arrecina fuit. Anno 69 bello civili Romae fuit, cum Vitelliani Flavianos in Capitolio oppugnarent. Frater eius Titus Flavius Sabinus erat. Uxorem Flaviam Domitillam duxit, filiam sororis eiusdem nominis Domitiani imperatoris et Quinti Petillii Cerialis. Ex ea septem liberos habuit, quorum Domitianus Titum Flavium Domitianum (natum 81) et Titum Flavium Vespasianum (natum 82) heredes imperii destinavit. Post Clementis casum omnes necatum esse videntur. Domitilla autem Sancta a Christianis veneratur.
Marcus Iunius Silanus Torquatus
Marcus Iunius Silanus Torquatus (natus circa annum 24 a.C.n., mortuus post annum 39) senator Romanus erat. Avus eius Marcus Iunius Silanus, consul anni 25 a.C.n. erat, pater autem, quem nomine tantum novimus, Marcus Iunius Silanus.
Ipse anno 19 consul ordinarius electus summum magistratum toto anno administravit, primo cum Lucio Norbano Balbo, deinde cum Publio Petronio. Leges his consulibus latae (lex Iunia Norbana et lex Iunia Petronia) iura libertorum auxerunt. Inter annos 36 et 39 Iunius proconsul Africae fuit. Caligula imperator eam legionem, quam proconsules eius provinciae ducere solebant, Iunio dempsit et legato tradidit. Anno 39 Lucius Iulius Graecinus senator, pater Agricolae Iunium accusare negavit et idcirco Caligulae iussu supplicio affectus est. Iunium ante mortem Caligulae mortuum esse verisimile est.
Iunius Silanus quinque liberos habuit:
Brokeback Mountain
Brokeback Mountain est pellicula ab Ang Lee, moderatore cinematographico Taivano, anno 2005 ducta secundum Ednae Annae Proulx brevem mythistoriam cum his praeclaris histrionibus:
Carpinia
Carpinia (Francogallice: Charmes est urbicula 4500 habitantium praefecturae Vosegi.
Index bibliothecariorum et directorum Musei Britannici necnon Bibliothecae Britannicae
Hic habes indicem bibliothecariorum et directorum Musei Britannici necnon Bibliothecae Britannicae.
Northville (Michigania)
Northville (Anglice) est urbs Michiganiae in occidentalibus Detroiti pagis suburbanis iacens.
Verbenaceae
Verbenacae sunt familia plantarum plerumque regionum tropicarum, videlicet arbores, frutices, et herbae.
Gravissimae in oeconomia Verbenaceae sunt
Genera
Haec sunt genera in familia novissime circumscripta :
Genera inter Verbenaceas olim digessa sed nunc ad Lamiaceas mota sunt
Hydrangea
Hydrangea est genus plantarum hydrangeacearum familiae. Haec plantae, quae vulgo appellatur hortensiae, oriundae e Sina et Iaponia sunt.
Quintus Pomponius Rufus
Quintus Pomponius Rufus (nescimus, quando natus sit; mortuus est post annum 110) senator Romanus primo et secundo saeculo post Christum natum fuit. Patria Pomponii fortasse Hispania, ubi praefectus orae maritimae erat, quem magistratum et in provincia Gallia Narbonensi administravit. Tum vel Galba vel Vespasiano imperatore in senatum adlectus est. Vespasianus autem eum iuridicum provinciae Hispaniae Citerioris fecit. Tum legatus legionis militabat et anno 94 legatus pro praetore Dalmatiae erat. Anno 95 consul suffectus creatus est et tum curator operum publicorum erat. Anno 99 legatus Augusti pro praetore Moesiae Inferioris fuit et anno 110 denique provinciam Africam proconsul rexit.
Gulielmus Hazlitt
Gulielmus Hazlitt (10 Aprilis 1778 – 18 Septembris 1830) fuit scriptor Anglicus notus progymnasmatis humanis et sententiis de rebus litteralibus, necnon criticus, grammaticus, philosophusque. Inter optimos scriptores progymnasmatum Anglicos (ut Samuel Johnson et Georgium Orwell) Hazlitt facile numeratur, sed hodie eius opera raro leguntur.
Sanctus Celedonius
Sanctus Celedonius est urbs 16.586 incolarum Cataloniae, in Barcino provincia, et caput regionis.
Gulielmus Ioannes Macquorn Rankine
Gulielmus Ioannes, vulgo William John Macquorn Rankine (natus Edinburgi in Scotia die 5 Iulii 1820; mortuus Glasguae die 24 Decembris 1872) fuit ingeniarius mechanicus et physicus, unus e conditoribus thermodynamicae.
Anno 1836 philosophiae naturali et historiae naturali apud universitatem Edinburgensem studere coepit, sed anno 1838 propter pecuniae inopiam studia relinquere coactus est. In Regalem Societatem Londinii anno 1853 cooptatus est.
Anno 1859 novam temperaturae scalam proposuit quae hodie nomen suum fert.
Ang Lee
Ang Lee (Sinice: 李安; natus die 23 Octobris 1954 in Pingtung Taivaniae) est pellicularum scriptor et moderator cinematographicus Taivanicus.
Patricius (comes Saresberiensis)
Patricius (natus anno circiter 1122; interfectus die fere 7 Aprilis 1168), filius Gualteri de Sarisberia uxorisque eius Sibyllae de Cadurcia, avunculus Guillelmi Marescalli, creatus est ante annum 1147 ab imperatrice Matilda comes Wiltoniae. Communiter comes Saresberiensis appellatus est e nomine Sarisberiae urbis principalis huius comitatus.
Hugo de Leziniaco (mortuus 1169)
Hugo de Leziniaco (natus anno circiter 1140; mortuus anno 1169) fuit filius maximus natu Hugonis VIII domini Leziniacensis uxorisque eius Burgundiae. Anno fere 1164, patre in Terra Sancta mortuo, dominum Leziniaci factus est. Duas uxores duxit, primam Aurengardem, alteram Dulciam. Ex Aurengarde filium Hugonem filiamque Ainordem genuit; e Dulcia filium Radulphum filiamque Alamandam.
Patricius (comes Saresberiensis)
Bis uxores duxit, quarum primam Matildam e stirpe hodie ignoto; secundam Elam (si nomen recte datur), comitissam Pontivorum, e qua genuit: Die circiter 7 Aprilis 1168 Patricius, pro rege Anglico Henrico II militante, in insidiis iuxta Leziniacum Pictavense a Guidone de Leziniaco interfectus est; eisdem insidiis filius sororis Guillelmus captus est sed mox iussu reginae Alienorae redemptus.
Guido de Leziniaco
Guido de Leziniaco (natus anno circiter 1150; mortuus die 18 Iulii 1194) filius Hugonis VIII domini Leziniacensis uxorisque eius Burgundiae. Anno 1180 in matrimonium duxit Sibyllam reginam Hierosolymitanam. Ab anno 1186 1192 usque fuit rex Hierosolymitanum iure uxoris; fuit dominus Cypri a 1192 usque ad 1194.
Die circiter 7 Aprilis 1168 Guido Patricium comitem Sarisberiensem (qui pro rege Anglico Henrico II militavit) in insidiis prope Leziniacum interfecit et Guillelmum Marescallum, comitis nepotem, captivum tenuit, qui mox suadente regina Alienora Aquitaniae liberatus est. Ob has insidias iussu principis Ricardi Guido fratresque a Leziniaco in exsilium missi sunt.
Guidone rege Hierosolymitano proelia commissa sunt, ad fontes Cresson die 1 Maii 1187 et ad cornua Hattin die 4 Iulii eiusdem anni; mox incepta est Obsidio Acconis.
Satyrus peripateticus
Satyrus Callatinus (Graece ), ab Athenaeo Satyrus peripateticus dictus, biographus Graecus, natus est saeculo IV a.C.n. Callatide in urbe ad oram Ponti Euxini iacente. An fuit Aristotelis discipulus, aut scholarchae posterioris, non liquet. Eundem esse ac Satyrum auctorem De demis Alexandrinorum Udalricus de Wilamowitz-Moellendorf olim suasit; Stephanie West ob rationibus variis negavit.
Satyrus auctor fuit operis De characteribus, e quo unum fragmentum ab Athenaeo citatur. Vitarum seriem ille fortasse primus scripsit, quarum nonnulla fragmenta ab aliis auctoribus citata servantur; notandum est fragmentum ab Athenaeo relatum de regis Philippi II mulieribus et filiis. "Vita Euripidis" e hac serie, per multa saecula omnino deperdita, in libro papyraceo iuxta Oxyrhynchum reperta est, in qua urbe Satyrus ipse habitabat. Haec vita in forma dialogi e fontibus tam anecdotis quam historicis colligitur. Scriptor posterior Heraclides Lembus, Oxyrhynchi incola, epitomen vitarum a Satyro scriptarum confecit.
Iacobus Beniamin Gyllenhaal
Iacobus Beniamin Gyllenhaal ['dʒɪlənhɑl], nomine scaenico Jake Gyllenhaal (natus Angelopoli die 19 Decembris 1980), est histrio Americanus. Margarita soror natu maior etiam est actrix.
Monicopolis
Monicopolis (vulgo Santa Monica) est maritima urbs in parte occidentali Angelopolitani comitatus sita, regionibus urbis Angelopoli Pacific Palisades, Brentwood, Angelopoli occidentali, Mar Vista, ac Venetiam circumdata. Censu anno 2010 habito urbs 89 736 incolas habet, inter quos sunt multi histriones Ruscisilvae aliique homines divites.
Historia
Hunc locum ante adventum Europaeorum incolabant tribus Tongva. Coloni Hispanici, duce Gaspare de Portolá, hic die 3 Augusti 1769 castra metati sunt, ex Sancta Monica Hipponensi nominata. Urbs hodierna Civitatum Foederatarum die 30 Novembris 1886 incorporata est.
Gulielmus Crystal
Gulielmus Iacobus Crystal  qui dicitur "Billy" (natus die 14 Martii 1948 in Long Beach, Novum Eboracum) est histrio, comoedus et moderator cinematographicus Americanus.
Alexander I (rex Scotiae)
Alexander I (natus Alasdair mac Maíl Coluim anno 1078; mortuus in oppido Stirling die 23 Aprilis 1124) filius Milcolumbi III et secundae uxoris eius Margaritae Scotiae, fuit Rex Scottorum ab anno 1107 usque ad mortem. Nomen Alexander eo impositum fuit in honorem papae Alexandri II
Baretii Sacer Mons
thumb|300px|Arcus [[Sanctus Ambrosius |Sancto Ambrosio dicatus et in recessu Sancta Maria Montis]]
Baretii Sacer Mons est clarum sanctuarium apud Langobardiae urbem Baretium. Inter alia clarae sunt aediculae Rosarii mysteris dicatae quae iter usque ad montis cacumen decorant. Ab anno 2003 Baretii Sacer Societate Educativa, Scientifica, et Culturali Consocietatis Nationum patrimonium culturae mundi consideratum est.
Galfridus de Leziniaco
Galfridus de Leziniaco (natus anno circiter 1140; mortuus anno 1224) fuit filius Hugonis VIII domini Leziniacensis uxorisque eius Burgundiae. Anno 1168, a rege Henrico II novas res movens, insidias fecit ubi Patricius (comes Saresberiensis) interfectus est. Particeps fuit tertiae expeditionis sacrae et obsidionis Acconis; ab anno 1191 usque ad 1193 fuit comes Ioppae et Ascalonis. Duas uxores duxit, primam Humbergam Lemovicensem, alteram Eustachiam Chabot; quattuor filios genuit, scilicet:
Pontificia Studiorum Universitas Salesiana
Facultates
Facultates eius sunt:
Mollerussa
Mollerussa est urbs 13 675 incolarum Cataloniae, in Ilerdense provincia, et caput regionis Planities Urgeliensis.
Hugo X Leziniacensis
Hugo X Leziniacensis (natus ante annum 1188; mortuus in obsidione Damiettae anno 1249) fuit filius maximus natu Hugonis IX domini Leziniacensis. Anno 1219, patre iuxta Damiettam mortuo, factus est dominus Leziniaci et comes Marchiae. Uxorem duxit Isabellam quae antea Iohanni regi Anglici nupserat. Ex ea filios filiasque novem genuit:
Amalricus I (rex Cypri)
Amalricus de Leziniaco (natus anno circiter 1145; mortuus die 1 Aprilis 1205) fuit filius Hugonis VIII domini Leziniacensis uxorisque eius Burgundiae. Fuit dominus et postea rex Cypri ab anno 1194. Isabella in matrimonium ductá, Amalricus fuit rex Hierosolymitanus iure uxoris a mense Ianuario 1198.
Akira Yoshino
Akira Yoshino (Iaponice:吉野彰 natus die 30 Ianuarii 1948 Suita Osaka) est ingeniarius Iaponicus. Alma mater sua fuit Universitas Kiotoensis facultate industriae.
Anno 2019, Praemium Nobelianum chemiae accepit cum Ioanne B. Goodenough et M. Stanley Whittingham ratione inventus accumulatri ex ion-lithii, quod et pro smartphone et computatro gestabile utentur.
Hugo IX Leziniacensis
Hugo IX Leziniacensis (natus anno circiter 1165; mortuus Damiettae die 5 Novembris 1219) fuit filius maximus natu Hugonis neposque Hugonis VIII domini Leziniacensis. Anno fere 1171, patre mortuo, dominus Leziniaci factus est. Cruce signatus, anno 1218 in quinto expeditione sacra participavit et in obsidione Damiettae mortuus est. Pater fuit Hugonis X.
Edgarus I (rex Scotiae)
Edgarus (Scotice Etgair mac Maíl Coluim ; natus anno 1074; mortuus anno 1107), filius Milcolumbi III et secundae uxoris Margaritae Scotiae, fuit Rex Scotiae ab anno 1097 usque ad mortem.
Progymnasma
Definitio
Definitio progymnasmatis obscura est, cum facile articulis fabulisque parvis implicetur. Omne fere progymnasma hodiernum prosa oratione scribi solet, sed sunt opera versibus pacta hoc nomen tenentia, e.g. Alexandri Pope progymnasmata "De Critico" et "De Homine." Cum brevitas saepe progymnasma definiat, sunt autem alia progymnasmata ingentia, sicut Ioanni Lockii Progymnasma de Intellectu Humano et Thomae Malthi Progymnasma de Principiis Populorum et Micael Mantani Experimenta et conata (Francogallice: Essai)
Historia
Tempore antiquitatus progymnasmata exercitationes rhetoricae fuerunt, quae ad pedetemptim meliorandam rationem facultatemque dicendi tetenderunt. Progymnasmata gradus varii sunt, quibus discipulus orationis scientiam aggreditur. Cursus traditionalis artis rhetoricae progymnasmata hac ordine posuit:
His studiis perfectis, discipulus gymnasma (orationem plenam dictam alibi in quamdam disputationem) parabat.
Hermogenes Tarsi et Aelius Festus Aphthonius (saeculis secundo tertioque) comemntario prostibularios autentica suscriptor.
Vide etiam
Progymnasmata (Rhetorica)
Hypoxia (medicina)
Hypoxia est penuria oxygenii in sanguine, cellulis, textibus biologicis, sub quam functio statusque eorum qui in periculum incurrere queant.
Hypoxia plerumque est malum pathologicum, quamquam nonnumquam in artibus athleticis plus quam in industria observatur, vel in altitudinem montium ascendendam. Saepe etiam hypoxia in neonatis praemature partis invenitur.
Etymologia
Hypoxia ab vocabulii Graecis ὑπό 'parum, minus' et ὀξύς 'acriter' et γεννάω 'parere' derivatur.
Gaius Rubellius Blandus
Gaius Rubellius Blandus (nescimus, quando natus sit, mortuus sit anno 38) senator Romanus fuit primo saeculo post Christum natum. Patria eius Tibur, pater eiusdem nominis proconsul Cretae et Cyrenes erat. Frater Lucius Rubellius Geminus anno 29 consul ordinarius creatus est. Ipse anno 1 quaestor Augusti erat, anno 6 tribunus plebis, 11 praetor, anno 18 consul suffectus creatus est. Anno 20 Aemiliam Lepidam, uxorem Drusi Iulii Caesaris esse relegandam, anno 21 contra relegationem Clutorii Prisci relegationem dixit. Anno 33 Iuliam Liviam, filiam Drusi Iulii Caesaris, in matrimonium duxit. Anno 35/36 proconsul provinciam Africam administravit. Filius Rubellius Plautus anno 62 a Nerone imperatore necatus est.
Medicago arborea
Medicago arborea, olim, fortasse falso, cytisus, est genus plantarum florentium Europae et regionis circum Mare Mediterraneum, utile rusticis ut pabulum boum, mense Ianuario conlecta. Coniunctionem symbioticam cum Sinorhizobium meliloti bacterio habet, quae fixationem nitrogeni efficit.
Paris Hilton
Paris Hilton est heres dives, nata Novi Eboraci 17 Februarii 1981, cui proavus erat Conradus Hilton, conditor deversoriorum Hiltonensium. Hilton est cantrix, sicut mima in televisione, eadem ostentatrix vestimentorum. Anno 2003 magna fama orta est Paridi Hilton propter pelliculam in interrete vulgatam de coitu Paridis cum Ricardo Salomon amico habito. Anno 2007 viginti tres dies in carcere egit, quod autocinetum duxerat sine charta permissionis.
Donaldus III (rex Scotiae)
Donaldus III (Domnall mac Donnchada natus anno 1033 mortuus anno 1099), secundus filius Duncan I, fuit cum nepote suo Edmundo II Rex Scotiae ab anno 1093 usque ad annum 1094 et post brevem regnum filii sui Duncan II ab anno 1094 usque ad annum 1097 cum comprehensus et in vincula coniectus est.
Franclinus Iacobus Schaffner
Franclinus Iacobus Schaffner (natus in Tocione Franklin James Schaffner die 30 Maii 1920 – mortuus est die 2 Iulii 1989 in Sanctae Monicae) est moderator cinematographicus Americanus.
Factio Communistica Unionis Sovieticae
Factio Communistica Unionis Sovieticae (Russice: Коммунистическая партия Советского Союза, tr. Kommunističeskaja partija Sovetskogo Sojuza) vel breve FCUS (Russice: КПСС, tr. KPSS) erat sola et regnatrix factio politica Unionis Sovieticae.
Historia
Anno 1898 condita est "Russica Social-Democratica Operaria Factio" (Российская социал-демократическая рабочая партия, Rossijskaja social-demokratičeskaja rabočaja partija, breve РСДРП, RSDRP), quae anno 1903, in congressu suo secundo, divisa est in "bolsevicos" (большевики, bol'ševiki), a Vladimiro Lenin ductos, et "mensevicos" (меньшевики, men'ševiki). Factio illa, cuius dux fuit Lenin, "Russica Social-Democratica Operaria Factio (bolsevicorum)" (Российская социал-демократическая рабочая партия (большевиков), Rossijskaja social-demokratičeskaja rabočaja partija (bol'ševikov), breve РСДРП(б), RSDRP(b)) nominabatur, et anno 1917 facta est regnatrix in Russia, Revolutionis Octobris causa. Ab anno 1918 nomen factionis huius fuit "Russica Communistica Factio (bolsevicorum)" (Российская коммунистическая партия (большевиков), Rossijskaja kommunističeskaja partija (bol'ševikov), breve РКП(б), RKP(b)).
Paschalis Macchi
Paschalis Macchi  (natus die 9 Novembris 1923 Baretii - mortuus est die 5 Aprilis 2006 in monasterio in Perego apud Leucum) fuit scriba a secretis Ioannis Baptistae Montini sive ut archiepiscopi Mediolani sive ut papae Pauli VI.
Vita
Macchi presbyter ordinatus est die 15 Iunii 1946 et novarum litterarum doctor insigne apud Universitatem Catholicam Mediolanensem consecutus est. Anno 1954 Ioannes Baptista Montini tunc archiepiscopus Mediolani et qui mense Iunio 1963 papa cum nomine pontificali Paulo VI factus erit, Macchi suum scriba a secretis fecit.
Post pontifex pontificis mors mortem Macchi fuit archipresbyter apud Baretii Sacrum Montem et ab anno 1988 usque ad annum 1996 archiepiscopus Territorialis Praelaturae ab Alma Domo Lauretana.
Metamorphoses (Apuleius)
Metamorphoses sive Asinus Aureus est mythistoria a Lucio Apuleio saeculo secundo scripta, et prima culturae Occidentis mythistoria omnino exstans. In ea Lucius narrator, per errorem in asinum mutatus, huc illuc fortuna adversa iactatur iterum in formam humanam mutari studens. Praeter hoc argumentum continet etiam nonnullas fabulas breviores, quas Lucius asinus vicos pererrans ab hominibus audit. Quarum longissima et notissima est fabula Psyches et Amoris (sive Cupidinis, sicut in mythistoria nominatur), quae exeunte libro quarto incipit, per quintum librum continuat, et in sexto finem habet.
Sigismundus Freud
Sigismundus Freud, vulgo plene Sigismund Schlomo Freud, saepius Sigmund Freud (1856-1939) fuit neurologus, psychologus, atque inventor artis psychoanalyticae.
Sigismundus Freud natus est in Příbor in Moravia (tunc in Imperii Austrohungarici regione) die 6 Maii 1856 in familia Iudaica, patre Kallamon Iacobo Freud mercatore; qui mox mulierem filiumque (annum quintum agentem) Vindobonam duxit. Ibi anno 1873 Sigismundus in facultatem medicam Universitatis Vindobonensis immatriculatus est, professoribus Carolo Claus zoologo, Francisco Brentano philosopho, Ernesto de Brücke physiologo, et aliis.
Curriculum scientificum
Initiavit cursum cum eius interesset uti hypnosi ad curandos infirmos. Serius, quamquam in cura servavit varios adspectus huius artis, hypnosim suffecit libera associatione et explicatis somniis ut augeret, quae hodie "cura loquax" (Anglice: talking cure) vocatur. Quaecumque fecit versa sunt in 'psychanalysin' (mentis explicatione). Cura Freudiana ad id pertinebat, quod olim vocabatur hysteria (hodie perturbatio conversionis) et ad neurosim: nunc psychiatria appellat has infirmitates aliis nominibus: affectiones psychosomaticae (corporis et animae) neurosis, et psychosis.
Doctrinae Sigismundi Freudi et cura data infirmis patientibus causae fuere Vindobonae agitationis maximae in initio saeculi et disputatio de his notionibus hodie perdurat. Doctrinae eius saepe obiurgantur et disceptantur, atque eius opus dicitur etiam in litteris aut in cultu inesse. Praeterea, multi disputant psychoanalysisne vel curae sociae in campo scientiae sitae sint.
Opiniones variae de Freudo possunt resumi in haec exempla: modo discipuli proclamant eum esse magnum hominem scientiae qui detegat maximo momento veritates de animo humano, modo persecutores fantur eum quidem esse philosophum providentem qui naturam humanam refundaverit et adiuverit nos delere "tabues," tamen doctrinae, quae habentur scientia, in minutis inspectae fallant. In porticu aulae (theodisce Arkadenhof) universitatis Vindobonensis die 4. Februarii 1955 in honorem doctoris Freud monumentum erectum est. Sub imitatione imaginis eius a David Paul Königsberger fictae in basi anni Freudii denotati sunt ibi docentis (1885-1934). Merita moresque eius inscriptione praedicantur, cuius textus, ad complexum Oedipodis alludens, finem tragoediae Sophocleae Oedipus rex repetit hisce verbis: "ὃς tὰ κλείν' αἰνίγματ' ᾒδει καὶ κράτιστος ἦν ἂνήρ" ('qui haec famosa aenigmata explanavit et vere bonus fuit vir.')
Arundo donax
Arundo donax, antique donax (ex Graeco δόναξ) et calamus (ex Graeco κάλαμος) est species Arundinis, Europae et Asiae meridionalis endemica, utilis rusticis pro perticis et palis, animalibus autem inedulis. A cultoribus haec species interdum ponitur, sed hodie in permultis orbis terrarum locis hi arundines situs humidos invadunt speciesque vernaculas expellunt.
Silesia
Silesia est regio Europae mediae, quae primo millennio imprimis a Slavis culta est. Nomen regionis dicitur a Schlesso ortum esse; is Schlessus (vulgo: Schleß) habetur primus Silesiae rex, cuius subiecti fuisse pagani putantur. Alii nomen terrae a verbo repere derivatum esse suspicantur, quod Germanice schleichen indicat, et origo eius interpretationis ab iis sic explanatur, ut Christiani tempore fugiente paene cunctos paganos e regione eicerent, et eo modo quasi repentes paganos expellerent.
Anno 991 Silesia pars Poloniae erat ut in Dagome iudex legitur. Anno 1000 dioecesis Vratislaviensis subiecta archidioecesi gnesnensi erecta est. Postquam Boleslaus Krzywousty rex Poloniae anno 1138 inter natos suos regnum divisit, Silesia semper dividebatur in multos parvos ducatus. In XIV saeculo ii ducatus extra Poloniam unitam remanserunt et anno 1348 Casimirus Magnus rex Poloniae regi Bohemiae Silesiam cessit. Rege Bohemiae Ludovico II in pugna anno 1526 necato, dignitas regalis Bohemiae ad Habsburgenses devenit. Anno 1741 post bellum silesianum primum Fridericus II rex Borussiae in regnum suum magnam partem Silesiae incorporavit, quod confirmatum erat anno sequente. Anno 1871, cum secundum imperium Theudiscum conditum esset, ea pars cum toto regno Borussiae facta est pars imperii et manebat usque ad finem belli mundani secundi, cum exercitus sovieticus Silesiam expugnaret, Theudiscos expelleret. Altera pars Silesiae (Silesia Austriaca) in potestate Habsburgensium remanebat usque ad finem belli mundani primi.